Zuma ontken dat sy vrou hom wou vergiftig | Maroela Media
Zuma ontken dat sy vrou hom wou vergiftig
Pres. Jacob Zuma en sy vrou, Nompumelelo Ntuli-Zuma Foto: 2OceansVibe
Pres. Jacob Zuma se kantoor het 'n berig in die Sunday Times as skindernuus afgemaak dat sy vrou Nompumelelo Ntuli-Zuma hom wou vergiftig.
"Dit is gebaseer op spekulasie en 'n geskinder," het Mac Maharaj, woordvoerder vir die presidensie, gesê. "Ek gaan nie verder kommentaar lewer nie. Ek lewer nie kommentaar oor skindernuus nie."
Die Sunday Times het berig dat drie bronne, wie se name weerhou word, bevestig het dat Zuma verlede jaar in Junie siek geword het en in die hospitaal opgeneem is. Hy het glo twee maande later tydens 'n reis in Amerika uitgevind dat hy vergiftig is.
Russiese dokters het glo in Augustus die diagnose bevestig.
In daardie stadium het die departement van internasionale betrekkinge gesê Zuma woon vergaderings in Rusland by en sal sy tyd in die land gebruik om te rus.
Die koerant het berig dat Ntuli-Zuma in Januarie uit Nkandla getrek het en nou in Durban-Noord by haar drie kinders woon. Sy is nog steeds geregtig op die voordele as 'n vrou van die president, aangesien sy en Zuma nie geskei is nie.
Zuma se broer Michael het bevestig dat Ntuli-Zuma "lank gelede" uitgetrek het.
Volgens die berig was Zuma in Junie verlede jaar só siek dat hy begin hallusineer het en oor sy ma gepraat het asof sy nog leef, al het sy hare gelede gesterf.
Gerugte het in 2010 die ronde gedoen dat Ntuli-Zuma egbreuk gepleeg het met een van die lyfwagte, Phinda Thomo. Thomo het kort daarna selfmoord gepleeg.
R37 miljoen-inspuiting vir kankernavorsing
Drie vrygelaat na Mpuma-transitorooftog
Indien dit waar is het Zuma se vrou ook maar nie sterk gif gebruik nie. Ek dink eerder dat die tokkelossie die ou n bietjie getreiter het.
Wie het betaal of betaal nog steeds vir die huis waarin sy bly? Sy is nog steeds met hom getroud dus is sy nog op die belastingbetaler se "payroll". Kon nie 'n sterk middel wees nie want net sy lagspiere is aangetas.
Swak job gedoen soos gewoonlik,
Ek dink nie hy het gif nodig om te hallusineer nie. Hy doen dit dan meeste van die tyd.
Sy was ongelukkig toe Zuma na haar weer vrou gevat het. Toe is dit die storie dat sy kind het by veiligheids wag en nou gif storie. Sy kan nou 'n boek skryf…..